แบงก์ชาติ ขึ้นดอกเบี้ยอีก 0.25% เป็น 1% แล้ว
แบงก์ชาติ ขึ้นดอกเบี้ย เป็น 1% แล้ว 
28 ก.ย. 2565

แบงก์ชาติ ขึ้นดอกเบี้ยอีก 0.25% เป็น 1% แล้ว
เมื่อไม่กี่นาทีที่ผ่านมา คณะกรรมการนโยบายการเงิน หรือ กนง. มีมติเอกฉันท์
ให้ปรับเพิ่มอัตราดอกเบี้ยนโยบายอีก 0.25% ทำให้ดอกเบี้ยนโยบายของไทยกลายเป็น 1.00% แล้ว
หลังจากการปรับขึ้นอัตราดอกเบี้ยวันนี้
- ดอกเบี้ยนโยบายไทย 1%
- ดอกเบี้ยนโยบายสหรัฐอเมริกา 3.25%
ส่วนต่างอัตราดอกเบี้ยอยู่ที่ 2.25% โดยตลาดยังคงมองว่า FED จะยังคงใช้ยาแรงขึ้นดอกเบี้ยอีกรอบละ 0.5% ถึง 0.75% ไปจนถึงอัตราดอกเบี้ยสุดท้ายที่ 4.6% ในปีหน้า นั่นแปลว่าส่วนต่างอัตราดอกเบี้ยระหว่างไทยและสหรัฐอเมริกา มีแนวโน้มที่จะกว้างขึ้นเรื่อย ๆ
แต่เรื่องส่วนต่างอัตราดอกเบี้ยก็เป็นเพียงเรื่องหนึ่งเท่านั้น
เพราะการตัดสินใจขึ้นดอกเบี้ยในแต่ละครั้ง ธนาคารแห่งประเทศไทยก็ต้องมองไปถึงฝั่งผู้ประกอบการที่มีการกู้ยืมเงิน รวมถึงผู้ให้สินเชื่อด้วย เพราะหากขึ้นดอกเบี้ยรุนแรงเกินไป ก็จะกระทบและเป็นภาระต่อทั้ง 2 กลุ่มธุรกิจนี้ด้วย เช่นกัน
เราก็ต้องมาดูว่าการขึ้นอัตราดอกเบี้ยของไทยในวันนี้
จะช่วยชะลอการอ่อนค่าลงของสกุลเงินบาทได้มากน้อยขนาดไหน
เพราะปีนี้ ดอลลาร์สหรัฐ แข็งค่าต่อทุกสกุลเงินบนโลกอย่างต่อเนื่อง
แข็งค่าขึ้นมาเกือบ 20% ตั้งแต่ต้นปี ปัจจุบัน อยู่ในระดับแข็งค่าที่สุด ในรอบ 20 ปี
ซึ่งก็ได้กดดันให้เงินบาทเรา อ่อนค่าลงต่อเนื่องจนวันนี้ ทะลุ 38 บาทไปแล้วเป็นที่เรียบร้อย..
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
TikTok - 
Spotify - 
Apple Podcasts - 
Soundcloud -